jkorsvik/nowiki_second_scrape_merged huggingface dataset:
Akash (missil)

Akash (sanskrit: आकाश Ākāś «himmel») er et bakke-til-luft forsvarssystem med ballistiske missiler som er utviklet av Defense Research and Development Organization og Bharat Electronics Limited i India under Integrated Guided Missile Development Program. Missilet ble produsert i 2009, og kan treffe fly som er inntil 30 km unna i en høyde på opptil 18 000 meter. Akash kan avfyres både fra stasjonære og mobile plattformer, kan oppspore og angripe flere mål samtidig, og kan bære både konvensjonelle og nukleære stridshoder med en vekt på 60 kg.


== Eksterne lenker ==
Offisielt nettsted 
(en) Akash SAM – kategori av bilder, video eller lyd på Commons
Nag (missil)

Nāg (sanskrit: नाग «slange») er et tredje-generasjons skyt-og-glem panservernmissil som er utviklet av Defense Research and Development Organization i India under Integrated Guided Missile Development Program. Missilet ble operativt i 2009, og hadde en kostnad på 300 crore.
Kirvil Odden Sundsfjord

Kirvil Odden Sundsfjord (født Schau Odden; 29. juli 1992 i Notodden) er en norsk fotballspiller som er keeper for Sampdoria i Serie A.


== Karriere ==
Odden Sundsfjord ble tatt ut på  det norske J19-landslaget, det høyeste FIFA-godkjente aldersbestemte landslaget i anledning en miniturnering på La Manga i 2010. Hun debuterte mot Italias J19-landslag.
Odden Sundsfjord har også bedrevet friidrett, og vært med i nordiske stevner. Hun har flere medaljer fra ungdomsmesterskap i friidrett. Imidlertid bestemte hun seg på å satse på fotball, og trappe ned friidrett.12. januar 2011 signerte hun for Oslo-klubben Røa. Hun fikk i 2011 sitt første seriegull i Toppserien. I mai/juni samme år ble hun med J19-landslaget til U19-EM, der de ble slått i finalen av Tyskland.
Våren 2012 gikk hun fra Røa til Kolbotn. Der ble hun i to år før hun re-signerte for Røa høsten 2013
I september 2022 gikk hun fra Lyn til den italienske klubben Sampdoria i Serie A.


== Referanser ==


== Eksterne lenker ==
(no) Kirvil Odden Sundsfjord – Norges Fotballforbund 
(de) Kirvil Odden Sundsfjord – Soccerdonna 
(en) Kirvil Odden Sundsfjord – FBref
Indias grunnlov

Indias grunnlov (hindi: भारतीय संविधान) er konstitusjonen til India. Den legger rammeverket som definerer fundamentale politiske prinsipper, etablerer strukturen, prosedyrene, oppgavene og pliktene til regjeringen og formulerer borgernes grunnleggende rettigheter, retningslinjer og plikter. Den er den lengste konstitusjon i noe suverent land, og består av 444 paragrafer i 22 deler, 12 vedlegg (addendum) og 94 forfatningsendringer med totalt 117,369 ord i den engelske versjonen.
Grunnloven ble vedtatt av Indias grunnlovsgivende forsamling den 26. november 1949, og trådte i kraft den 26. januar 1950, på datoen for uavhengighetserklæringen av 1930. India feirer sin grunnlov den 26. januar hvert år på Republikkens dag. Grunnloven erklærer at unionen India er en suveren, sosialistisk, sekulær og demokratisk republikk, som sikrer sine innbyggere et rettsvern, likhet, frihet og, for å fremme dem alle, broderskap. Ordene «sosialistisk», «sekulær», «integritet» og «for å fremme dem alle» ble tilføyd i en forfatningsendring i 1976.
Tatsama

Tatsama (sanskrit: तत्सम, IPA: [tətsəmə]) er en lingvistisk benevnelse på låneord fra sanskrit i moderne indiske språk, i første rekke indoariske språk som bengali, hindi, gujarati og singalesisk. De tilhører et høyere og mer renere register enn alminnelige ord, og kan i Europa sammenlignes med bruken av ord av gresk opprinnelse i engelsk.
An-Nil al-Azraq

An-Nil al-Azraq («Blå-Nilen»), arabisk: النيل الأزرق, er en av de 15 delstatene i Sudan. I årene 1991–1994 het den Al Wustá.
Delstaten ble etablert gjennom presidentdekret nr 3 i 1992 og har navnet etter elven Den blå Nil.  Delstaten dekket et areal på 45 844 km² og har en nberegnet befolkning på 1 193 293 (2006). Delstatshovedstaden er Ad-Damazin med en antatt befolkning på 212 782 (2007). Andre byer innen delstaten er Ad-Damazin, Baw, Geissan, Kurmuk, Roseires og Tadamon. Delstaten har blant annet Roseires-dammen, som er den viktigste produsenten av vannkraft-elektrisitet i Sudan.
I 2011 skal innbyggerne bestemme gjennom det noe uklare begrepet «folkelige konsultasjoner» om delstaten skal være en del av Sør-Sudan eller forbli i Sudan, dersom velgerne i Sør-Sudan gjennom folkeavstemningen om uavhengighet i Sør-Sudan stemmer for uavhengighet..Det er rundt 40 ulike etniske grupper i delstaten. Økonomien er basert på landbruk, husdyrhold og en økende gruvevirksomhet.


== Referanser ==
Høllesli

Høllesli (også skrevet Hydleslia) er ei bygd på nordsiden av Lysefjorden i Strand kommune helt sør/øst i Ryfylke. 
Stedet ligger rimelig bratt til, omtrent 4 kilometer inn i den 40 kilometer lange fjorden, og omtrent 1 kilometer nord for Lysefjordbrua. Lokalbefolkningen har historisk sett levd av småbruk og fiske. I de senere årene har flere av grunneierne lagt ut mange hyttefelt. På bygdas felles utmark (som de eier sammen med grunneierne i Havn) ligger den kjente turistattraksjonen, Prekestolen. Riksvei 13 går gjennom bygda.
1. januar 2020 ble området overført fra Forsand kommune til Strand.


== Referanser ==
Thorvald Niss

Thorvald Niss (født 7. mai 1842 i Assens, død 11. mai 1905 på Frederiksberg) var en dansk maler.  
Niss gikk først i malerlære hos sin far, før han begynte på Kunstakademiet i København i 1861. Han var dekorasjonsmaler på Den kgl. Porcelainsfabrik 1862-77. På slutten av 1870-tallet ble han elev hos Otto Bache.
Foretok flere utenlandsreiser på stipend og var også i perioder en del av Skagenkolonien. Niss er avbildet på P.S. Krøyers «Hipp hipp hurra!» og Erik Henningsens tegning som viser medlemmene av Bogstaveligheden.


== Priser - utvalg ==
1875 Den Sødringske Opmuntringspræmie
1883 Eckersbergmedaljen
1883 Thorvaldsenmedaljen
1892 Det Anckerske Legat


== Referanser ==


== Eksterne lenker ==
(da) Thorvald Niss på Kunstindeks Danmark / Weilbachs Kunstnerleksikon
Niss hos Kunstonline
Mottakere av Det Anckerske Legat – Litteraturpriser.dk
Line Holter

Line Holter (født 25. april 1989 i Oslo) er en norsk kvinnelig fotballspiller. Hun spiller for Røa.
Holter ble født i Oslo og vokste opp de første årene på Ullern. Deretter flyttet familien til Bærum, og Holter ble aktiv i Stabæk Idrettsforening. Ettersom Stabæk ikke hadde noe seniorlag, dro Holter til Asker i 2006, men debuterte på A-laget i 2007-sesongen. Holter markerte seg i Asker, og 30. juni 2007 fikk hun spille fra start borte mot Kolbotn. På tross av at Kolbotn vant kampen 2-0, fikk Holter svært god tilbakemelding fra trener Eli Landsem. Måneden etter ble hun tatt ut til J19-landslaget. Hun fikk også et innhopp i cupfinalen det året.
Holter slet imidlertid med skade, og den 19. februar 2008 ble hun operert for benhinnebetennelse i begge ben. Holter brukte noe tid på å komme tilbake, og var først sent i 2008 tilbake for Asker. Holter kom tilbake til Stabæk i 2009. Hun spilte i Stabæk i to sesonger, og var i førsteelleveren i halvparten av kampene. Imidlertid var hun ofte i uvante posisjoner, og i 2010 spilte hun mye venstre back mot slutten. Holter ble kontaktet av Røa etter sesongslutt, og hun endte med å skrive under for klubben.Holter har tidligere vært aktiv innen bandy.Sin første landskamp kom mot Belgias kvinnelandslag i fotball da de tapte 0–1 i 2011.


== Referanser ==
Kehat

Kehat var ifølge Bibelen en av sønnene til Levi, og den patriarkalske grunnlegger av kehatittene, en av de fire avdelingene blant levittene i bibelsk tid. 
I noen apokryfiske tekster som Levis testamente og Boken om Jubelårene, omtales Levis kone og Kehats mor, og hun blir navngitt som Milkah og sies å være en datter av Aram. 
I 2. Mosebok sies Kehat å ha fått fire sønner: Amram, Jishar, Hebron og Ussiel. Amram giftet seg med en kvinne som het Jokebed, og ble far til Moses, Aron og Mirjam. Jokebed opplyses å ha vært datter av Levi – altså søster av Kehat og Amrams tante – til tross for at noen greske og latinske manuskripter av Septuaginta sier at Jokebed var Kehats kusine. Den masoretiske teksten sier at hun var Kehats søster og Amrams tante, men Jokebeds slektskapsforhold til Levi beskrives ikke direkte.
Kunståret 1666

Kunståret 1666 er en oversikt over hendelser, fødte og avdøde kunstnerpersonligheter i 1666.


== Hendelser ==


== Verk ==


== Fødsler ==
12. april – Pierre Le Gros den yngre, fransk billedhugger, som nesten bare virket i barokkens Roma (død 1719)
17. april (dåp) – Johann Michael Feuchtmayer den eldre, tysk maler og koppergravør (død 1713)
12. august – Antonio Balestra, italiensk maler i rokokkoperioden (død 1740)
4. september – Anna Maria Ehrenstrahl, svensk barokkmaler av allegorier, portretter og gruppeportretter (død 1729)
17. november – Benedetto Luti, italiensk maler av pastellportretter (død 1724)
28. november – Magnus Berg, norskdansk elfenbensskjærer (død 1739)
Ferdinando del Cairo, italiensk maler i barokken (død 1748)
Giovanna Fratellini, italiensk maler av små miniatyrportretter (død 1731)
Padre Felice Ramelli, italiensk maler av portrettminiatyrer (død 1740)


== Dødsfall ==
24. februar – Nicholas Lanier, engelsk komponist, sanger, luttspiller og maler (født 1588)
7. april – Johann Lorentisch, italiensk billedhugger og steinhåndverker (født 1610)
13. mai – Pier Francesco Mola, italiensk freskemaler (født 1612)
26. august – Frans Hals, nederlandsk maler (født 1582/1583)
22. desember – Guercino, italiensk barokkmaler (født 1591)
Philip Fruytiers, flamsk maler (født 1627)
Giovanni Angelo Canini, italiensk maler og gravør (født 1617)
Paolo Emilio Besenzi, italiensk maler som var født og virket i Reggio (født 1624)
Domenico Bruni, italiensk maler i barokkperioden, som hovedsakelig arbeidet i Brescia (født ca. 1600)
1665/1666 – Albert Eckhout, nederlandsk kunstmaler av portrett og stilleben (født ca. 1607-1610)


== Referanser ==


== Eksterne lenker ==
(en) 1666 in art – kategori av bilder, video eller lyd på Commons
Carl Thomsen

Carl Thomsen (født 6. april 1847 i København, død 4. oktober 1912) var en dansk maler og tegner.
Thomsen studerte ved Kunstakademiet i København i perioden 1866–1871 og var en av Wilhelm Marstrands siste elever. Han fikk også undervisning av Frederik Vermehren.
Thomsen var på flere utenlandsreiser blant annet sammen med Kristian Zahrtmann og var en del av den danske kunstnerkolonien i Italia på slutten av 1870-tallet.
I tillegg til malerier sto han bak en rekke illustrasjoner i tidsskrifter som f.eks. Illustreret Tidende.


== Priser - utvalg ==
1879 – De neuhausenske priser
1887 – Eckersbergmedaljen
1903 – Det Anckerske Legat


== Referanser ==


== Eksterne lenker ==
(en) Carl Thomsen – kategori av bilder, video eller lyd på Commons 
(da) Carl Thomsen på Kunstindeks Danmark / Weilbachs Kunstnerleksikon
Appear

Appear AS er et norsk gründerselskap innen utvikling av maskinvare for levering av digital-TV.
Selskapet ble opprettet av tidligere ansatte fra Tandberg Television da dette selskapet ble solgt til svenske Ericsson og flyttet sine operasjoner til Storbritannia.Appear AS ble i 2010 kåret til årets Oslo-gaselle.


== Referanser ==


== Eksterne lenker ==
Appear AS' hjemmesider Besøkt 25. januar 2021
Pandora (firma)

Pandora A/S er et dansk gullsmedfirma grunnlagt i 1982 av Per Enevoldsen og hans kone Winnie. 
Omsetning i 2009 var på 3,461 milliarder danske kroner. Pandora er notert på fondsbørsen i København og har en markedsverdi på 33,7 milliarder danske kroner (5. oktober 2010).Hovedkvarteret er i København, og selskapet har 4 800 ansatte, hvorav 3 300 i Thailand, hvor selskapet produserer sine smykker.
Konsernsjef i Pandora fra 2008 er Mikkel Vendelin Olesen.


== Referanser ==


== Eksterne lenker ==
Offisielt nettsted
(en) Pandora (jewellery) – kategori av bilder, video eller lyd på Commons
Erik Henningsen

Erik Henningsen (født 29. august 1855 i København, død 28. november 1930 samme sted) var en dansk maler og illustratør. 
Som syttenåring begynte han i malerlære hos dekorasjonsmaler A. Hellesen. Han tegnet også hos C.V. Nielsen og kom inn på Kunstakademiet i 1873, hvor han studerte frem til 1877. To år senere begynte han å stille ut årlig på Charlottenborg Forårsudstilling. Legater ga ham muligheten til å reise rundt i Europa. Populær ble han over natten i 1881 med «Morgen i Adressekontorets Gaard» - den første av hans skildringer av københavnsk gateliv.Som kunstner har han særlig skildret gatelivet i København. Til hans mest kjente arbeider hører «Morgen i Adressekontorets Gaard», «En Snevejrsdag paa Gammeltorv» (1886), «Frikvarter i Efterslægtens Skole» (1887), «Infanteriets Vagtparade» (1888), «En Grundlovsfest paa Landet» (1891), «Dans ved Grøndalshuset» (1892), «Sat ud» (1892), maleriet fra 1895 som fremstiller de skandinaviske naturforskernes møte i København i 1847 og «Et møde i foreningen Bogstaveligheden» fra 1910.
I 1900 skrev bryggeriet Tuborg ut en plakatkonkurranse om en «dekorativ reklameplakat» i anledning av sitt 25-årsjubileum. Førstepremien gikk til maleren J.F. Willumsen. Imidlertid var det Henningsens forslag «Den tørstige mand» som ble satt i produksjon.


== Priser og utmerkelser ==
1889 – Det Anckerske Legat
1890 – Eckersbergmedaljen
Dannebrogordenen


== Referanser ==


== Eksterne lenker ==
(da) Erik Henningsen på Kunstindeks Danmark / Weilbachs Kunstnerleksikon
Kunståret 1739

Kunståret 1739 er en oversikt over hendelser, fødte og avdøde kunstnerpersonligheter i 1739.


== Hendelser ==


== Malerier ==

François Boucher (1703–1770), maler Frokosten (Le déjeuner).


== Fødsler ==
21. august – Mariano Salvador Maella, spansk maler og gravør (død 1819)
3. oktober – Valentine Green, britisk gravør (død 1813)
Nicolas Benjamin Delapierre, fransk kunstner (død 1800)
Christopher Hewetson, irsk billedhugger (død 1799)
Kitao Shigemasa – japansk ukiyo-ekunstner fra Edo (død 1820)
Giuseppe Levati – italiensk maler og designer i seinbarokken og nyklassisismen (død 1828)
1739- 1747 – Deng Shiru, kinesisk kalligraf under Qing-dynastiet (død 1805)
1739- 1740 – Francis Towne, engelsk akvarellmaler (død 1816)
ca. 1740 – Innocente Alessandri, italiensk gravør (dødsår ukjent)


== Dødsfall ==
20. januar – Francesco Galli Bibiena, italiensk arkitekt/designer/maler (født 1659)
31. mars – Magnus Berg, norskdansk elfenbensskjærer (født 1666)
27. april - Pierre Imbert Drevet, fransk portrettgravør (født 1697)
10. mai – Cosmas Damian Asam, tysk barokkmaler og arkitekt (født 1686)
27. juni - Thomas Wedgwood III, engelsk keramiker (født 1685)
23. desember – John Vanderbank, engelsk portrettmaler og bokillustratør (født 1694)
Charles Jervas, irsk portrettmaler, oversetter, og kunstsamler (født 1675)
Carlo Moscatiello – italiensk maler innen quadratura (født 1650)


== Eksterne lenker ==
(en) 1739 in art – kategori av bilder, video eller lyd på Commons
Vikkesigdvikler

Vikkesigdvikler (Ancylis badiana) er en sommerfugl i gruppen av viklere (Tortricidae).  


== Utseende ==
En middelsstor (vingespenn 12-17 millimeter), kontrastrikt farget vikler med sigdformede vinger. det mest påfallende kjennetegnet er et hver forvinge har en stor, halv-oval, sjokoladebrun flekk ved bakkanten. Når sommerfuglen sitter med lukkede vinger (slik den vanligvis gjør) danner disse flekkene en dråpeformet tegning. Vingens grunnfarge er brunhvit. I den ytre delen er det et mer eller mindre tydelig, V-formet, brunt tverrbånd, og ved spissen flere hvite skråstreker. Vingespissen er for det meste brunlig. Bakvingen er brunhvit.


== Levevis ==
Larvene til denne arten utvikler seg på lave planter i erteblomstfamilien, slik som erteknapper (Lathyrus spp.), vikker (Vicia spp.) og kløver (Trifolium spp.). Arten har to årlige generasjoner, som flyr i april-mai og i juli-august, i alle fall lenger sør i Europa. I Norge påtreffes de voksne mest i juni og juli og det er kanskje bare én generasjon hver sommer.
Arten finnes i ulike lysåpne habitater, som blomsterenger, veikanter, skogkanter og lysninger i skogen.


== Utbredelse ==
Arten er utbredt i den palearktiske sone. Den finnes over hele Norge, og er svært vanlig i Sør-Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
delgruppe Enarmoniini
slekt Ancylis Hübner, 1825
vikkesigdvikler, Ancylis badiana (Denis & Schiffermüller, 1775)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Ancylis badiana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) vikkesigdvikler i Global Biodiversity Information Facility 
(no) vikkesigdvikler hos Artsdatabanken 
(sv) vikkesigdvikler hos Dyntaxa 
(en) vikkesigdvikler hos Fauna Europaea 
(en) vikkesigdvikler hos NCBI 
(en) Kategori:Ancylis badiana – bilder, video eller lyd på Wikimedia Commons 
Ancylis badiana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Hagtornsigdvikler

Hagtornsigdvikler (Ancylis achatana) er en sommerfugl i gruppen av viklere (Tortricidae).  Den er en sjelden art i Norge og blir vurdert som truet. Larven lever på hagtorn og slåpetorn. 


== Utseende ==
En middelsstor (vingespenn 14-18 millimeter) vikler med sigdformede vinger.
Innbuktningen av forvingens ytterkant, og dermed vingens sigdform, er mindre utpreget enn hos de fleste andre sigdviklerne. Vingen er brunhvit, noe mørkere ved roten og med en stor, rødbrun flekk ved bakkanten litt utenfor midten. Som vanlig hos slekten sigdviklere er vingespissen brunlig med hvite skråstreker i den fremre delen. Bakvingen er brunhvit.


== Levevis ==
Larvene lever først og fremst på hagtorn (Crataegus spp.) og slåpetorn (Prunus spinosa), men kan også finnes blant annet på frukttrær. Biotopen er kratt med vertsplantene nær kysten. 


== Utbredelse ==
Arten er utbredt over det meste av Europa. Den ser ut til å mangle i det vestlige Russland, Hviterussland og Ukraina, men kommer igjen i Ural-området.
I Norge er arten bare kjent fra én lokalitet ved Arendal i Aust-Agder, og den anses som truet av utbygging. Arten blir vurdert som Sterkt truet (EN) i Norsk rødliste for arter fra 2010.


== Rødlistevurdering ==
Arten er kjent fra 12 lokaliteter fra Mandal i Vest-Agder til Larvik i Vestfold. De fleste funnene er fra etter år 2000, og det later som arten er i ferd med å etablere seg flere steder langs kyststripen. Biotopen er under svært sterkt press. Hovedtrusselen mot arten er utbygging, men også tilrettelegging for rekreasjon langs kysten. Arten rødlistes i 2021 som nær truet NT.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
delgruppe Enarmoniini
slekt Ancylis Hübner, 1825
hagtornsigdvikler, Ancylis achatana (Denis & Schiffermüller, 1775)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Ancylis achatana på UK Moths: [2]
Eurasian Tortricidae: Ancylis achatana [3]
Rødlistevurdering (2010) for hagtornsigdvikler: [4]
Fauna Europaea, utbredelsesdatabase for europeiske dyr: [5]


== Eksterne lenker ==
(en) hagtornsigdvikler i Encyclopedia of Life 
(en) hagtornsigdvikler i Global Biodiversity Information Facility 
(no) hagtornsigdvikler hos Artsdatabanken 
(sv) hagtornsigdvikler hos Dyntaxa 
(en) hagtornsigdvikler hos Fauna Europaea 
(en) hagtornsigdvikler hos NCBI 
(en) Kategori:Ancylis achatana – bilder, video eller lyd på Wikimedia Commons 
(en) Ancylis achatana – galleri av bilder, video eller lyd på Wikimedia Commons 
Ancylis achatana – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Edvard Petersen

Edvard Frederik Petersen (født 4. februar 1841 i København, død 5. desember 1911 samme sted) var en dansk sjanger- og landskapsmaler, titulær professor ved Kunstakademiet i København fra 1894.
Petersen var utdannet ved Kunstakademiet og fikk også privat undervisning hos P.C. Skovgaard og Vilhelm Kyhn.
Han malte en del figurbilder fra reiser i Italia, men det er først og fremst som skildrer av dagliglivet i København han ble mest kjent. De to mest kjente av disse er «Udvandrere på Larsens Plads» fra 1890 og «Amerikadamperen ved Larsens Plads» fra 1894, sistnevnte skildrer de som kom tilbake.
Av andre arbeider utførte han tegningene til storkene på «Storkespringvannet» på Amagertorv i København. Selve storkene ble modellert av Vilhelm Bissen.  


== Priser og utmerkelser ==
1867 – De neuhausenske priser
1883 – Det Anckerske Legat
1890 – Eckersbergmedaljen
1891 – Eckersbergmedaljen
		


== Referanser ==


== Eksterne lenker ==
(da) Edvard Petersen på Kunstindeks Danmark / Weilbachs Kunstnerleksikon
Eikesigdvikler

Eikesigdvikler (Ancylis mitterbacheriana) er en sommerfugl i gruppen av viklere (Tortricidae).  


== Utseende ==
En middelsstor (vingespenn 13-17 millimeter) vikler med litt sigdformede vinger. Forvingen er brunrød med en firkantet, mørk rødbrun flekk kantet med hvitt ved roten i den bakre delen. Bakvingen er oliven-brun. Arten kjennes lett på de friske fargene.


== Levevis ==
Larvene lever på blader av eik (Quercus spp.) og bøk (Fagus sylvatica).
De voksne sommerfuglene flyr i mai-juni.


== Utbredelse ==
Arten er utbredt over det meste av Europa, unntatt lengst i sør og nord. I Norge finnes den langs kysten vest til Rogaland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
delgruppe Enarmoniini
slekt Ancylis Hübner, 1825
eikesigdvikler, Ancylis mitterbacheriana (Denis & Schiffermüller, 1775)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Ancylis mitterbacheriana på UK Moths: [2]
Eurasian Tortricidae: Ancylis mitterbacheriana [3]
Fauna Europaea, utbredelsesdatabase for europeiske dyr: [4]


== Eksterne lenker ==
Artikkelen har ingen egenskaper for arter i Wikidata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bekkevollvegen (Molde)

Bekkevollvegen er en gate i Molde kommune i Møre og Romsdal. Gaten starter i Glomstuvegen og går nordover. Gaten har fått navn etter gårdbruket Bekkevoll, som lå i området på 1900-tallet. Gårdbruket har også gitt navn til Bekkevoll ungdomsskole som ligger i gaten.
Gaten krysser Moldelivegen og ender i Sollivegen.


== Se også ==
Liste over gater i Molde


== Litteratur ==
(no) Gunnar Talsethagen: Gatelangs i Molde - A - L. Romsdal sogelag, 2000. ISBN 82-90169-62-0
Bergmovegen (Molde)

Bergmovegen er en gate i Molde kommune i Møre og Romsdal. Gaten starter i Retirovegen like øst for Knausen hotell og går østover. Gaten har fått navn etter gården Berg som lå i området. Gården har også gitt navn til blant annet Bergtunvegen, Bergmo ungdomsskole og Bergmo småkirke, samt området Bergmo.
Bergmo ungdomsskole ligger i denne vegen.


== Se også ==
Liste over gater i Molde


== Litteratur ==
(no) Gunnar Talsethagen: Gatelangs i Molde - A - L. Romsdal sogelag, 2000. ISBN 82-90169-62-0
Bergtunvegen (Molde)

Bergtunvegen er en gate i Molde kommune i Møre og Romsdal. Gaten starter i Kviltorpvegen og går vestover. Gaten har fått navn etter gården Berg som lå i området. Gården har også gitt navn til blant annet Bergmovegen, Bergmo ungdomsskole og Bergmo småkirke, samt området Bergmo.
Gaten like nord for Kviltorp skole og ender i Orionvegen.


== Se også ==
Liste over gater i Molde


== Litteratur ==
(no) Gunnar Talsethagen: Gatelangs i Molde - A - L. Romsdal sogelag, 2000. ISBN 82-90169-62-0